《谒迪上人》
宋代·李邴

数脊招提四面山，羡师终日掩禅关。
凭阑人语风烟上，乞食僧来紫翠间。
万木深藏云泱莽，一溪空锁月弯环。
十年不踏门前路，只遣松风送我还。

作者简介：李邴（1085-1146）， 字汉老，号龙龛居士。济州任城人。生于宋神宗元丰八年，卒于高宗绍兴十六年，年六十二岁。崇宁五年，1106年举进士第。累迁翰林学士。高宗即位，擢兵部侍郎，兼直学士院。苗傅、刘正彦反，邴谕以逆顺祸福之理，且密劝殿帅王元，俾以禁旅击贼。后为资政殿学士，上战阵、守备、措画、绥怀各五事，不报。闲居十七年，卒於泉州。谥文敏。邴著有草堂集一百卷，《宋史本传》传于世。存词8首。